laion/Wikipedia-Exotic huggingface dataset:
קול הכנרת

קול הכנרת היא תחנת רדיו אזורית המשדרת בתדר 106FM. התחנה נכללת תחת ההגדרה "רדיו חינוכי" או "רדיו אוניברסיטאי". התחנה ברובה מופעלת על ידי סטודנטים מהמכללה האקדמית כנרת בעמק הירדן, כחלק מלימודיהם במחלקה לתקשורת, ועל ידי תושבים באזור עמק הירדן. עד להקמת תאגיד השידור הציבורי בשנת 2017 הייתה התחנה נתמכת על ידי רשות השידור, עם העברת האחריות מרשות השידור לתאגיד השידור הציבורי עתיד התחנה אינו ברור (יחד עם עתידן של תחנות רדיו חינוכיות ואוניברסיטאיות נוספות). התחנה הוקמה בשנת 1991. על פי החזון שהוגדר עבורה, היא הוקמה כדי להוות חוליה מקשרת ברדיו האזורי באזור צפון עמק הירדן עד דרום רמת הגולן כולל טבריה (לה מוקדשת רצועת שידור בימות השבוע בשעות מסוימות), ויתר יישובי הכנרת, תוך כדי נתינת ביטוי ל"רעיונות הדור הבא של אנשי התקשורת" כלשונם, ותוך כדי כך להכשיר סטודנטים להשתלבות בתעשיית הרדיו. מאז הקמתה פועלים בה שדרים מתנדבים, רובם סטודנטים מהמחלקה לתקשורת של מכללת כנרת, וחלקם תושבים מישובי הסביבה. את רצועת השידורים העירונית "קול טבריה" מפעילים תלמידי בתי הספר העל יסודיים מהעיר. לטענת מפעילי התחנה, היא מדגישה את הז'אנרים המוזיקליים שלדעתם לא מקבלים כיסוי מספיק ב"תחנות המיינסטרים" כמו מוזיקת טראנס, רוק פסיכדלי, רית'ם אנד בלוז, פאנק, מטאל, בלוז, פולק, אינדי ורוק אלטרנטיבי, מוזיקת עולם ועוד. התחנה אינה משדרת פרסומות. בין התוכניות השבועיות: רגוע לסוף שבוע עם בני בר יהודה - שישי ב-10:00 - בני בר יהודה מראיין בעלי מקצוע חופשיים שיחות בשישי עם נילי ליבוביץ' - שישי ב-11:00 - נילי ליבוביץ' מראיינת שלושה אנשים המשלבים מקצועות שונים. במצב עכשיו עם אלון אבירם - חמישי ב-17:00 - מוזיקה ואקטואליה. משהו טוב לנשמה עם ניתאי חבשוש - שני ב-19:00 - ראיון עם יזמים על עשייה חיובית בתחום הציבורי. שירי לי כנרת עם יורם נחמיאס - שני ב-20:00 - שירים עבריים וראיונות אוסף יוסף עם איתי יוסף - שלישי ב-17:00 - תוכנית מוזיקה בעל גוון אלטרנטיב-אינדי רדיוטק - עם חיים ברזילי - חמישי 20:00 מסיבת סוף שבוע עם להיטי שנות ה-70-80 לפתיחת סוף השבוע קול הכנרת, ברשת החברתית פייסבוק האזנה לשידורי התחנה, באתר RLive מידע על התחנה, באתר המכללה האקדמית כנרת "מי יציל את הרדיו החינוכי?" באתר journalism האזינו לשידור החי ברדיו קול טבריה, באתר עיריית טבריה ראו בפסקה "חזון התחנה" לוח שידורים, באתר המכללה האקדמית כנרת
DS 5LS

DS 5LS היא מכונית סלון קומפקטית מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצרת משנת 2014 ועד היום בסין על ידי יצרנית הרכב הסינית Changan PSA (אנ') (שם רשמי: "Changan PSA Automobiles Co., Ltd"). ה- "DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין). היצרן הסיני "Changan PSA Automobiles Co., Ltd" בשותפות "joint venture" של 50:50 אחוזים בין "Changan Automobile" (אנ') וקבוצת PSA. סיטרואן חשפה ב-19 בדצמבר 2013 בפריז את ה-"DS 5LS", מכונית סדאן קומפקטית יוקרתית. זאת, כחלק מהמאמץ להרחיב את נתח השוק שלה בסין, אחד משווקי הרכב החשובים ביותר בעולם כיום. דגם "DS 5LS" שווק מ-28 במרץ 2014. דגם "DS 5LS" יועד לשוק הסיני בלבד. 4 דלתות - סדאן. 5 נוסעים. מנוע קדמי. מנוע בנזין. סוג הנעה: הנעה קדמית. העיצוב החיצוני של הדגם מתבסס על שפת העיצוב החדשה של משפחת דגמי ה-"DS" של סיטרואן.תא הנוסעים מזכיר בעיצובו את זה של ה-"DS5" אך בסיטרואן דאגו לשיפור המרווח לנוסעים, כך למשל הקונסולה המרכזית צרה יותר ופחות חודרת אל המרחב של הנוסעים. הגימור בתא הנוסעים כולל שימוש נרחב בעץ, מתכת ועור. מחיר היחידה מדגמי "DS 5LS" בסין נע בין 149,900–249,000 רנמינבי (2014). תאוצה בין 0–100 קמ"ש היא 8.0 שניות (מנוע 1,751 סמ"ק (מגדש טורבו). תאוצה בין 0–100 קמ"ש היא 8.8 שניות (מנוע 1,598 סמ"ק (מגדש טורבו). תאוצה בין 0–100 קמ"ש היא 12.1 שניות (מנוע 1,813 סמ"ק). דגם "DS 5LS", שנת 2018 דגם "DS 5LS", שנת 2014 דגם "DS 5LS", שנת 2014 דגם "DS 5LS", שנת 2014 דגם "DS 5LS", שנת 2015 דגם "DS 5LS", שנת 2015 DS 3 קרוסבק מדיה וקבצים בנושא DS 5LS בוויקישיתוף DS 5LS, סרטון באתר יוטיוב DS 5LS, סרטון באתר יוטיוב עם העיניים לסין: סיטרואן חושפת את ה-"DS 5LS" (אוטו, שלומי פרידמן, 22 בדצמבר 2013) דגמי "DS 5LS" carnewschina.com/2013/12/20/this-is-the-new-citroen-ds-5ls-sedan-for-the-china-car-market דגם "DS 5LS" carnewschina.com/2014/03/31/citroen-ds-5ls-launched-on-the-china-car-market דגמי "DS 5LS" שווקו מ-28 במרץ 2014 בסין carnewschina.com/2014/01/20/citroen-ds-5ls-will-be-launched-on-the-china-car-market-on-march-28 רועי צוקרמן, סיטרואן DS 5LS - יוקרה צרפתית לסין, באתר ynet, 22 בדצמבר 2013 סיטרואן חושפת את ה-DS5 סדאן – לסין בלבד מאת cartu, 22 בדצמבר 2013
לילהאמר

לילהאמר (בנורווגית: Lillehammer) היא עיירה בנורווגיה. פירוש השם: "פטיש קטן", כלומר שאליו נקשרות הסירות. זוהי העיירה הגדולה במחוז ינלנה. תושביה הראשונים הגיעו בתקופת הברזל, ובמאה ה-19 שימשה כמרכז מסחר אזורי. עיריית לילהאמר פעילה משנת 1838. לעיירה נוף ציורי המורכב מבתי עץ ישנים על רקע הררי, המשקיפים על גדות אגם המיוסה ונהר הגודברנדסדלסלאגן. הסופרת זוכת פרס נובל סיגריד אונדסט התגוררה בה. העיירה התפרסמה לאחר שהתקיימו בה אולימפיאדת החורף ה-17 ב-1994, ואירוויזיון הילדים ב-2004. בשנת 1973 נרצח בלילהאמר המלצר אחמד בושיקי על ידי המוסד במסגרת מבצע זעם האל, כאשר נחשד בטעות כעלי חסן סלאמה לאחר שבכיר באש"ף מסר לו ניירות. בשנת 2016 אירחה העיירה את משחקי החורף האולימפיים לנוער ה-2. פרשת לילהאמר אתר האינטרנט הרשמי של לילהאמר (בנורווגית ספרותית) לילהאמר באתר נורווגיה לילהאמר, באתר אנציקלופדיה בריטניקה (באנגלית) לילהאמר, ברשת החברתית פייסבוק לילהאמר, ברשת החברתית אקס (טוויטר) ערך זה הוא קצרמר בנושא גאוגרפיה של נורווגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
התאחדות הכדורגל ההולנדית המלכותית

התאחדות הכדורגל ההולנדית המלכותית (בהולנדית: Koninklijke Nederlandse Voetbalbond או KNVB) היא הגוף המנהל את ענף הכדורגל בהולנד. ההתאחדות מנהלת את ליגת העל ההולנדית, ליגת המשנה ההולנדית, ליגות החובבים, הגביע ההולנדי והנבחרת הלאומית לגברים ונבחרת הנשים. מטה ההתאחדות נמצא בעיר זייסט ורשומים בה 1.2 מיליון חברים. בשנת 1889 הוקמה התאחדות הכדורגל והאתלטיקה ההולנדית (Nederlandsche Voetbal en Athletiek Bond). בעקבות אי הסכמות מספר קבוצות פרשו מההתאחדות והקימו במקומה את התאחדות הכדורגל המלכותית הבלגית (Koninklijke Belgische Voetbalbond), שבהמשך שינתה את שמה לשם הנוכחי. ההתאחדות הייתה אחת מהגופים המייסדים של פיפ"א בשנת 1904 והייתה אחת ההתאחדויות הלא-בריטיות הראשונות באירופה. קבוצת הכדורגל הראשונה בהולנד נוסדה בהארלם בשנת 1879. הליגה ההולנדית התקיימה, באופן לא רשמי, כעשור לפני הקמת ההתאחדות. בתחילת דרכה התנגדה ההתאחדות למקוצענות בספורט. בשנת 1909 הצהירה כי "תמחה כנגד התופעה בכל האמצעים האפשריים". מדיה וקבצים בנושא התאחדות הכדורגל ההולנדית המלכותית בוויקישיתוף אתר האינטרנט הרשמי של התאחדות הכדורגל ההולנדית המלכותית (בהולנדית ובאנגלית) התאחדות הכדורגל ההולנדית המלכותית, ברשת החברתית פייסבוק התאחדות הכדורגל ההולנדית המלכותית, ברשת החברתית אקס (טוויטר) התאחדות הכדורגל ההולנדית המלכותית, ברשת החברתית אינסטגרם Sports Around the World: History, Culture, and Practice, P.239 Organisation and Complexity: Using Complexity Science to Theorise Organisational Aliveness, p.18
DS 3

DS 3 היא מכונית סופרמיני יוקרתית מתוצרת חטיבת רכבי היוקרה DS אוטומובילס (משנת 2015) בבעלות יצרנית הרכב הצרפתית קבוצת PSA אשר מיוצרת משנת 2009 ועד היום בצרפת. בין השנים 2009–2015 הדגם יוצר על ידי יצרנית הרכב הצרפתית סיטרואן. במלזיה הדגם יוצר על ידי יצרנית המכוניות המלזית Naza Automotive Manufacturing (אנ') חברת בת של הקונגלומרט Naza (אנ'). ה-"DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין). 3 דלתות - האצ'בק. 3 דלתות - קבריולה (הוצג לראשונה בספטמבר 2012, השיווק החל ב-2013). דגם "DS 3" הוצג רשמית לראשונה בינואר 2010 למרות שהייצור החל ב-2009 בשנת 2014 עבר הדגם מתיחת פנים ראשונה עם מנועים מתוקנים ועיצוב חדש של פנסי "מטל הליד ו-LED" ובפברואר 2016 מתיחת פנים נוספת. מנוע קדמי . סוג הנעה: הנעה קדמית. קיבולת מכל דלק - 48 ליטר. נפח תא מטען: 285 / 980 ליטר (245 ליטר בדגם קבריולה). מנועי בנזין "VTi 82" - מיוצר משנת 2009 ועד היום, מנוע 1,199 סמ"ק המפיק 82 כ"ס. "VTi 95" - יוצר בין השנים 2009-2012, מנוע 1,397 סמ"ק המפיק 95 כ"ס. "PureTech 110" - מיוצר משנת 2015, מנוע 1,199 סמ"ק המפיק 110 כ"ס. "VTi 120" - יוצר בין השנים 2009-2015, מנוע 1,598 סמ"ק המפיק 120 כ"ס. "PureTech VTi 130" - יוצר ממרץ 2016 - יולי 2018, מנוע 1,199 סמ"ק המפיק 130 כ"ס מגדש טורבו. "THP 155" - יוצר ממרץ 2010 - נובמבר 2014, מנוע 1,598 סמ"ק המפיק 157 כ"ס מגדש טורבו. "THP 165" - יוצר מנובמבר 2014 - יולי 2018, מנוע 1,598 סמ"ק המפיק 165 כ"ס מגדש טורבו. "THP 200" - יוצר מדצמבר 2010 - יולי 2014, מנוע 1,598 סמ"ק המפיק 207 כ"ס מגדש טורבו. "THP 208" - יוצר מאפריל 2016 - אפריל 2018, מנוע 1,598 סמ"ק המפיק 210 כ"ס מגדש טורבו מנועי טורבו דיזל. "e-HDi 70 airdream" - יוצר ממדצמבר 2011 - נובמבר 2014, מנוע 1,398 סמ"ק המפיק 68 כ"ס. "HDi 90" - יוצר ממרץ 2010 - דצמבר 2011, מנוע 1,560 סמ"ק המפיק 92 כ"ס. "e-HDi 90 airdream" - יוצר ממרץ 2010 - נובמבר 2014, מנוע 1,560 סמ"ק המפיק 92 כ"ס. "BlueHDi 100" - יוצר ממספטמבר 2014 - יולי 2018, מנוע 1,560 סמ"ק המפיק 99 כ"ס. "HDi 110" - יוצר ממרץ 2010 - מדצמבר 2012, מנוע 1,560 סמ"ק המפיק 112 כ"ס. "e-HDi 110 airdream" - יוצר מדצמבר 2011 - דצמבר 2012, מנוע 1,560 סמ"ק המפיק 112 כ"ס. "e-HDi 115 airdream" - יוצר מנובמבר 2013 - אוגוסט 2014, מנוע 1,560 סמ"ק המפיק 114 כ"ס. "BlueHDi 120" - יוצר מספטמבר 2014 - יולי 2018, מנוע 1,560 סמ"ק המפיק 120 כ"ס. דגם "DS 3" דגם "DS 3" דגם "DS 3", שנת 2009 דגם "DS 3" דגם "DS 3" דגם "DS 3" דגם "DS 3" דגם "DS 3" - מבט לתא הנהג ולוח מחוונים דגם "DS 3", דגם קבריולה דגם "DS 3", דגם קבריולה, שנת 2013 דגם "DS 3", דגם קבריולה, שנת 2013 DS 4S DS 4 מדיה וקבצים בנושא DS 3 בוויקישיתוף אתר היצרן (באיטלקית) דגם "DS 3" קבריולה topgear.com/car-news/paris-motor-show/citroen-reveals-ds3-cabrio דגם "DS 3" - מפרט web.archive.org/web/20100405084006 דגם "DS 3" מתיחת פנים בשנת 2014 whatcar.com/news/2014-citroen-ds3-face-lift-revealed דגם "DS 3" autoexpress.co.uk/ds/3/95484/ds-3-le-makeup-gets-givenchy-makeover דגמי "DS 3" (בגרמנית) web.archive.org/web/20100214212715
DS 3 קרוס-בק

DS 3 קרוס-בק (בצרפתית: DS 3 Crossback) הוא SUV המוגדר כ-SUV מפואר סוב-קומפקטי, מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצר משנת 2018 ועד היום בצרפת. המכונית הוכרזה לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם משחק מילים. בצרפתית, זה מבוטא כמו המילה "déesse", שפירושו "אלילה". ה-DS הוא סימן רכב עצמאי מאז 2015 (ומאז 2012 בסין). דגם "DS 3 קרוסבק" הוצג לראשונה ב-13 בספטמבר 2018 ב-צרפת דגמי "DS 3 קרוסבק" בנויים על פלטפורמה "Common Modular Platform (CMP)" של קבוצת PSA, פלטפורמה משותפת לפיג'ו, סיטרואן ויצרנית הרכב הסינית "Dongfeng Motor Group" (אנ') 5 דלתות - הצ'בק 5 נוסעים מנוע קדמי סוג מנועים: מנוע בנזין, מנוע דיזל סוג הנעה: הנעה קדמית יחידת התאורה הקדמית המתקדמת "DS MATRIX LED VISION" מאפשרת לנהוג כל הזמן עם אורות גבוהים, מבלי לסנוור את שאר המשתמשים בדרך. בעזרת מצלמה הממוקמת בחלק העליון של השמשה הקדמית, יחידת התאורה החכמה יודעת להתאים את האלומה הקדמית לתנאי התנועה מסביב. דגם "DS 3 קרוס-בק", שנת 2019 דגם "DS 3 קרוס-בק", שנת 2019 דגם "DS 3 קרוס-בק", שנת 2018 דגם "DS 3 קרוס-בק" דגם "DS 3 קרוס-בק" - מבט לתא הנהג דגם "DS 3 קרוס-בק" דגם "DS 3 קרוס-בק" דגם "DS 3 קרוס-בק" DS 3 DS 4S מדיה וקבצים בנושא DS 3 קרוס-בק בוויקישיתוף DS 3 קרוס-בק, סרטון באתר יוטיוב DS 3 קרוס-בק, סרטון באתר יוטיוב אתר היבואן לישראל דגם "DS 3 קרוס-בק" (בצרפתית) lefigaro.fr/automobile/2018/09/13 דגם "DS 3 קרוס-בק" topgear.com/car-reviews/ds-3/crossback דגם "DS 3 קרוס-בק" - נסיעת מבחן (איטלקית) hdmotori.it/2019/05/22/ds-3-crossback-prezzo-prova-su-strada-recensioni דגם DS 3 קרוס-בק dsautomobiles.co.uk/ds-models/ds-3-crossback/exterior
יוסף דירהלי

יוסף (יוסי) דירהלי (י"ט בטבת תש"י, 7 בינואר 1950 – 3 בנובמבר 1972) היה מפקד פלוגה בסיירת אגוז. מעוטר בעיטור העוז והמופת. נפל בקרב בהפגזה סורית על קוניטרה. נולד בירושלים לפדל ורחל. סיים את לימודי התיכון באנקורי בתל אביב. במאי 1968 התגייס לקורס טיס, ולאחר תקופה עבר ליחידת אגוז, שירת כלוחם עד מפקד פלוגה. לאחר פציעתו של מפקד פלוגה ב' דוד אגמון בקרב באל חיאם מונה דירהלי למפקד פלוגה ב'. היה בין מצטייני הנשיא לשנת 1972. ב-31 בינואר 1971, בזמן פשיטה על מפקדת המחבלים בעיירה אל-ח'יאם, נפגע בראשו חברו הטוב דב אדר. סגן דירהלי זינק מעמדתו ותחת אש חילץ את הפצוע. על פעולתו זו הוענק לדירהלי באפריל 1973 עיטור העוז על ידי הרמטכ"ל דוד אלעזר. ב-27 ביולי 1971, נכנס רועה דרוזי לשדה מוקשים, ונפצע כתוצאה מההתפוצצות. סגן דירהלי ועימו עוד חיילים פילסו דרך כדי לחלץ את הפצוע, אך תוך כדי כך גם החבלן עלה על מוקש ונפצע. דירהלי פילס דרך אל החבלן וחילץ אותו משדה המוקשים. לאחר מכן שב לבדו לתוך שדה המוקשים, פילס דרך אל הפצוע וחילץ אותו. על כך הוענק לו עיטור המופת על ידי הרמטכ"ל דוד אלעזר באפריל 1973. נפל בקרב ביום כ"ו בחשון תשל"ג 3 בנובמבר 1972 בהפגזה סורית על קוניטרה. נקבר בבית הקברות הצבאי קריית שאול. בצומת שיאון הוקמה אנדרטה לזכר דוב אדר (כץ) חברו הקרוב של דירהלי שנפל בקרב באל חיאם ולזכרו דירהלי. אחיינו הוציא לאור ספר שירים לזכרו בשם "היה חייל אך איננו;" "לא מבין איך הקבר הקטן מכיל ענק כזה". ה"פושטק" מיפו שכבש את סיירת אגוז, באתר ynet, 7 במאי 2019
הוגו פרס

הוגו ארנסטו פרס (בספרדית: Hugo Ernesto Pérez Granados, נולד ב-8 בנובמבר 1963) הוא כדורגלן עבר אמריקאי, לשעבר מאמן נבחרת אל סלוודור. פרס נולד באל סלוודור. היה חלק מנבחרת ארצות הברית שהשתתפה באולימפיאדת לוס אנג'לס (1984) ובמונדיאל 1994. פרס עזר לנבחרת להעפיל לאולימפיאדת סיאול (1988) ולמונדיאל 1990, אבל החמיץ אותם בשל פציעות. ב-1991 זכה פרס בתואר הכדורגלן האמריקאי של השנה. פרס, שהגיע לארצות הברית בגיל 11, שיחק בטמפה ביי רודיס ובסן דייגו סוקרס מליגת ה-NASL. הוא שיחק בנבחרת ארצות הברית בין השנים 1984 ו-1994, במהלכן שיחק 64 משחקים וכבש 16 שערים. מדיה וקבצים בנושא הוגו פרס בוויקישיתוף הוגו פרס, באתר Transfermarkt הוגו פרס, באתר Soccerway הוגו פרס, באתר WorldFootball.net הוגו פרס, באתר National Football Teams הוגו פרס, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
יאן מרטל

יאן מרטל (באנגלית: Yann Martel; נולד בספרד ב-25 ביוני 1963) הוא סופר קנדי. כבן לזוג דיפלומטים, נדד בילדותו במקומות רבים: קוסטה ריקה, צרפת, מקסיקו, אלסקה וקנדה. את חייו הבוגרים בילה בטיולים ברחבי העולם. הוא שהה בטורקיה, איראן, ישראל והודו. לאחר שסיים לימודי פילוסופיה בקנדה, באוניברסיטת טרנט, פתח בגיל 27 בקריירת כתיבה. כתיבתו מושפעת ממגוון התרבויות בהן ביקר. ספרו הידוע ביותר הוא "חיי פיי". גיבורו הראשי, פיי פאטל, הוא ילד הודי טמילי, אשר ניצל מספינה טובעת בסירת הצלה שבה גם מספר חיות טרף, ביניהן טיגריס בנגלי. פיי נאלץ לבלות את שארית מסעו בים עם בעלי החיים, ומתפתחים ביניהם יחסים מיוחדים. הספר תורגם לשפות רבות, הפך לרב מכר וזכה במספר פרסים ספרותיים, ביניהם פרס בוקר לשנת 2002. לצורך כתיבת הספר בילה מרטל חצי שנה בהודו, במהלכה ביקר במקדשים, מסגדים, כנסיות וגני חיות. באוקטובר 2005, ביקר יאן בישראל, לצורך תחקיר לספרו הבא, "באטריס ו-וירג'יל", אשר עסק בשואה באופן אלגורי. באפריל 2007, לאחר שהזדעזע מחוסר העניין שהפגין ראש ממשלת קנדה סטיבן הרפר בערב הוקרה לתרבות הקנדית, החליט מרטל לשלוח לו אחת לשבועיים ספר מלווה במכתב, ולתעד זאת באתר אינטרנט שהקים לכך, במיוחד. העובדות שמאחורי בני רוקאמאטיו מהלסינקי (1993) Self‏ (1996) חיי פיי (2001) We Ate the Children Last‏ (2004) Beatrice and Virgil‏ (2010) מדיה וקבצים בנושא יאן מרטל בוויקישיתוף יאן מרטל, ברשת החברתית אקס (טוויטר) יאן מרטל, ברשת החברתית Goodreads שירי לב-ארי, הנדודים בעולם עושים אותך יהודי, באתר הארץ, 7 באוקטובר 2005 What is Stephen Harper Reading סולרינה הו רויטרס, סופר בלב ים, באתר הארץ, 3 בדצמבר 2007 מאיה שני, מחבר 'חיי פיי' יוצא בספר משלי חיות על השואה, באתר News1 מחלקה ראשונה, 2 בנובמבר 2009 מארטל: "השואה היא לא רק עניין יהודי", באתר ynet, 22 ביוני 2010 נטע אחיטוב, יאן מרטל כתב ספר חדש. גם הפעם יש לחיות אצלו הרבה מה להגיד, באתר הארץ, 15 בינואר 2011 ביקורת על ספרו "וירג'יל וביארטיס"(הקישור אינו פעיל), פורטל אנשי הספר יאן מרטל, באתר אנציקלופדיה בריטניקה (באנגלית) ין מרטל (1963-), דף שער בספרייה הלאומית ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
לאופולד קילהולץ

לאופולד קילהולץ (בשווייצרית: Leopold "Poldi" Kielholz; ‏9 ביוני 1911 בבזל, שבשווייץ - 4 ביוני 1980, ציריך, שבשווייץ) היה כדורגלן שווייצרי, ששיחק בעמדת החלוץ. היה לכדורגלן השווייצרי הראשון לכבוש עבור שווייץ במונדיאל. קילהולץ נהג להרכיב משקפיים במהלך משחקים. במונדיאל 1934 הגיע עם שווייץ עד לרבע הגמר וכבש 3 שערים שהקנו לו את נעל הארד של הטורניר. הוא כבש צמד בניצחון 2–3 על הולנד בשמינית הגמר וכבש שער נוסף בהפסד 3–2 לצ'כוסלובקיה ברבע הגמר. קילהולץ השתתף גם במונדיאל 1938. בגביע מרכז אירופה של השנים 1933–1935 כבש שבעה שערים בחמישה משחקים, כולל שלושער בניצחון 2–6 על הונגריה. הוא סיים כמלך שערי הטורניר בצוותא לג'רג' שארושי. קילהולץ שיחק בכמה קבוצות בקריירה שרובן שווייצריות, וזכה עם סרבט ז'נבה פעמיים בליגה השווייצרית בעונות 1932/33 וב-1933/34. בעונת 1933/34 היה מלך השערים של הליגה כשכבש 40 שערים. לאופולד קילהולץ, באתר Transfermarkt לאופולד קילהולץ, באתר Soccerway לאופולד קילהולץ, באתר WorldFootball.net לאופולד קילהולץ, באתר National Football Teams לאופולד קילהולץ, באתר FootballDatabase.eu
אסקובר

האם התכוונתם ל... אנדרס אסקובר – כדורגלן קולומביאני ורוניקה אסקובר – פוליטיקאית אמריקאית מריסול אסקובר – אמנית פופ ארט אמריקאית פבלו אסקובר – ברון סמים קולומביאני מדיה וקבצים בנושא אסקובר בוויקישיתוף
בוניטו אטלנטי

בוניטו אטלנטי (שם מדעי: Sarda Sarda) הוא מין של דג טורף מהסוג בוניטו ממשפחת הקולייסיים ששייכת לסדרת הדקראים והחי באוקיינוס האטלנטי וכן למימי הים התיכון והים השחור. דג זה הוא טורף הניזון מדגים כמו עפיין, מקרל, צלופחוליים, אידרונאים, סרדיניים וחסילונים. לעיתים הוא נצפה לצד קרובו - בוניטו מזרחי. אורכו של הבוניטו יכול להגיע לאורך 70 ס"מ ולמשקל 5–6 ק"ג. הדגי הגדול ביותר שנמדד הגיע למשקל 8.3 ק"ג והוא אותר ליד האיים האזוריים. לבוניטו שני סנפירי גב גבוהים דמויי-מפרש העוזרים לו לנוע במהירות במים, בדומה לקרוביו - דגי הטונה. צבעו כסוף בצידיים והסנפירים כחולים. החלק העליון של צידיו כהה יותר ובעל פסים אופקיים, המהווים סימן זיהוי. כמו רוב דגי הבוניטו זהו דג מאכל פופולרי הנידוג לצד הטונות. הוא פופולרי ביותר לדיג בחופי הים התיכון. מדיה וקבצים בנושא בוניטו אטלנטי בוויקישיתוף בוניטו אטלנטי, באתר ITIS (באנגלית) בוניטו אטלנטי, באתר NCBI (באנגלית) בוניטו אטלנטי, באתר Animal Diversity Web (באנגלית) בוניטו אטלנטי, באתר האנציקלופדיה של החיים (באנגלית) בוניטו אטלנטי, באתר FishBase (באנגלית) בוניטו אטלנטי, באתר GBIF (באנגלית) בוניטו אטלנטי באתר הרשימה האדומה של IUCN
השמש השחורה

השמש השחורה (בגרמנית: Schwarze Sonne) הוא סמל אוקולטיסטי, שנוצר על ידי הנאצים במהלך מלחמת העולם השנייה, אך עיקר השימוש בו החל לאחר מלחמת העולם השנייה על ידי נאו-נאצים. הסמל גם משמש מספר כתות שטניות, אוקולטיסטיות ונאו-פגאניסטיות. כמו צלב הקרס שהיה סמל הודי עתיק שהביע שגשוג אך אומץ על ידי הנאצים, כך גם השמש השחורה. לפני מלחמת העולם השנייה היא נקראה "Sonnerad" והופיעה בעיקר במיתולוגיה הנורדית ומיתולוגיות קלטיות עתיקות. השם "השמש השחורה" אומץ רק בהיבט שטניסטי ונאצי, לאחר מלחמת העולם השנייה. הסמל הופיע בגרמניה הנאצית, כאמצעי עיצובי בטירה ששופצה ועוצבה על ידי ראש האס אס, היינריך הימלר, שהיה ידוע בהשקפת עולמו הנאו-פגנית ובאהדתו הרבה לתורת הנסתר. באותה טירה הוא קיווה להקים את המרכז ממנו תנוטר פעילות האס אס. הסמל מכיל שנים עשר סמלי זיג קטנים, המופיעים גם בדגל האס-אס. סמלי הזיג מסודרים בצורה רדיאלית סביב מרכז ה"שמש". לא ברור אם בתקופת המלחמה היה לסמל משמעות כלשהי או ששימש לציון תפקיד מסוים בשורות האס אס. הסמל קיבל את השם שלו רק לאחר שכתות שטניות החלו להשתמש בו, בעקבות המודעות לסמל שעלתה בספר "Die Schwarze Sonne von Tashi Lhunpo" של סופר גרמני המוכר בשם העט "רוסל מקלאוד". כיום הסמל משמש בעיקר תנועות נאו-נאציות וניתן למצוא אותו בסמלים רבים של תנועות כאלו. בנוסף, הוא מופיע על גבי כתבי יד וכתבי עת המופקים על ידי נאו-נאצים. הסמל לעיתים נקרא "Sonnerad". לאחר הפגנות תנועות נאו-נאציות שנערכו בשארלוטסוויל, וירג'יניה באוגוסט 2017, במהלכן התרחש פיגוע שבוצע על ידי נאו-נאצים, ניתן היה לראות את הסמל חרוט במקומות רבים. מדיה וקבצים בנושא השמש השחורה בוויקישיתוף Handbuch_Rechtsradikalismus מידע על השמש השחורה (באנגלית) "Deconstructing the symbols and slogans spotted in Charlottesville". The Washington Post. 18 באוגוסט 2017. {{cite news}}: (עזרה) Goodrick-Clarke, 2002, עמוד 148 Strube, Julian (2015). "Nazism and the Occult". In Partridge, Christopher (ed.). The Occult World. Abingdon, UK: Routledge. p. 339. ISBN 978-0-41-569596-1.
תסמונת מייג

תסמונת מייג (באנגלית: Meig's syndrome) היא גידול שפיר בשחלה, אשר מופיע עם מיימת (הצטברות נוזלים בגוף). התסמונת נפתרת בדרך כלל לאחר כריתת הגידול. הגידולים השפירים בתסמונת מייג מכונים בדרך כלל פיברומות או פיברותקומות ומהווים 4% מכלל הגידול. מקור השם של תסמונת מייג הוא שמו של ג'ו וינסנט מייג אשר היה רופא מיילד וגניקולוג אמריקאי. מייג דיווח על סדרת מקרים שאירעו בשנת 1937. מייג נתן את אישורו לכך. תסמונת מייג נדירה. מהווה כ-1-2% מכלל הגידולים בשחלות. נוטה להתרחש בדרך כלל אצל אנשים לאחר גיל המעבר, בגיל ממוצע של 50 שנים. תוחלת החיים של חולים שהוסר להם הגידול דומה לאלו שלא חלו כלל במחלה. אף על פי שתסמונת זו דומה בהתנהגותה לגידול ממאיר, מדובר במחלה שפירה ובעזרת טיפול מתאים לא תפגע באורך חיי החולה. בין 10%-15% מהנשים בעלות גידולים בשחלה, הן בעלות מיימת ואילו רק 1% מהגידולים אצל נשים הם מסוג הידרוטורקס. בערך 70% מההצטברויות המימיות הן בצד הימני, כ-15% בצד השמאלי וכ-15% בשני הצדדים. תסמונת מייגס עלולה להיראות בהסתכלות ראשונה כמספר מחלות שונות. המחלה מתאפיינת בגידול שנובע מהשחלות ומכאן בפתולוגיה עלולה להיראות כהפרעות גינקולוגיות שונות, כדוגמת גידול רירית הרחם, סרקומה, תסמונת פסאודו מייגס, הפרעות בחצוצרה, סרטן שחלות ועוד. עייפות קוצר נשימה בתחילת מאמץ. כאבי אגן או נפיחות לעיתים משולב בעצירות. בטן נפוחה עם עלייה או ירידה במשקל. שיעול לא פרודוקטיבי (יבש). אל וסת או מחזור לא סדיר. המחלה עשויה להופיע בין 3 ל־30 יום לאחר ניתוח לב פתוח או אוטם שריר הלב. כאבים בצוואר וסחף קטן עד בינוני בצד שמאל. אורמיה (רמות גבוהות של אוריה בדם - אחד המרכיבים העיקריים בשתן) לעיתים גם גורם לתופעה. הטיפול החיוני הוא הסרה כירורגית של הגידול. לפני הניתוח יתבצע ניקוז נוזלים מקרום הריאה שהצטברו כתוצאה מן המיימת. ניקוז הנוזלים נועד לשיפור תפקוד הריאה. הניתוח כולל חיתוך כירורגי לשם מתן גישה לחלל הבטן וכן על מנת לשלול גורמים אחרים להופעת הגידול. אצל בנות שעדיין לא קיבלו וסת, תיתכן העדפה של כריתת טריז, הסרה של חלק קטן מאוד מהריאה. לנשים בגיל הפוריות (20–45) מתבצעת בדרך כלל כריתת רחם חד צדדית (חצוצרות ושחלות) אצל נשים לאחר גיל המעבר, תתבצע כריתת רחם מלאה. וסת מיימת Obstetrics & Gynecology, Volume 99, Issue 5, Part 2, May 2002, Pages 917-919 The American Journal of Emergency Medicine, Volume 16, Issue 4, July 1998, Pages 404-405 מאמר 1 בנושא תסמונת מייג מאמר 2 בנושא תסמונת מייג ניתוח כריתת רחם - ויקיפדיה (באנגלית) תסמונת דמוית מייג'ס Joe Vincent Meigs, Fibroma of the ovary with ascites and hydrothorax—Meigs' syndrome, American Journal of Obstetrics and Gynecology 67, 1954-05, עמ' 962–987 doi: 10.1016/0002-9378(54)90258-6 : תסמונת מייג '. שלושה מאפיינים עיקריים של תסמונת מייג ' 2019, באתר iw.techsymptom.com Klaus-Dieter Lessnau, Meigs Syndrome: Background, Pathophysiology, Epidemiology, 2019-11-09 Sumi Saha, Meiri Robertson, Meigs' and Pseudo‐Meigs' syndrome, Australasian Journal of Ultrasound in Medicine 15, 2012-2, עמ' 29–31 doi: 10.1002/j.2205-0140.2012.tb00140.x Meigs' Syndrome. Three cardinal features of Meigs' syndrome, patient.info (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
DS 4S

DS 4S היא מכונית משפחתית קטנה קומפקטית ויוקרתית מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצרת משנת 2015 ועד היום בסין (דגם שנת 2016). ה-"DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין). דגם "DS 4S" הוצג לראשונה בתערוכת המכוניות הבינלאומית "Auto Guangzhou" (אנ') בעיר גואנגג'ואו בנובמבר 2015. דגם "DS 4S" משווק בסין מאפריל 2016. 5 דלתות - הצ'בק. 5 נוסעים. מנוע קדמי. מנועי בנזין: 1,199 סמ"ק, 1,598 סמ"ק, 1,751 סמ"ק. סוג הנעה: הנעה קדמית. 7 רמות גימור. מחיר היחידה נע בין 149,900–229,900 רנמינבי (בסין, שנת 2016). תאוצה בין 0-100 קמ"ש היא 10.7 שניות (מנוע 1.2 ליטר) תאוצה בין 0-100 קמ"ש היא 9.6-9.7 שניות (מנוע 1.6 ליטר המפיק 167 כ"ס) תאוצה בין 0-100 קמ"ש היא 8.9 שניות (מנוע 1.6 ליטר המפיק 177 כ"ס) תאוצה בין 0-100 קמ"ש היא 8.5 שניות (מנוע 1.8 ליטר) דגם "DS 4S" דגם "DS 4S" דגם "DS 4S" דגם "DS 4S" DS 3 DS 4 מדיה וקבצים בנושא DS 4S בוויקישיתוף DS 4S, סרטון באתר יוטיוב DS 4S, סרטון באתר יוטיוב DS 4S, סרטון באתר יוטיוב דגם "DS 4S" carnewschina.com/2016/04/19/citroen-ds-4s-arrives-at-the-dealer-in-china דגם "DS 4S" ישווק בסין משנת המודל 2016 carnewschina.com/2015/11/29/citroen-ds-4s-will-hit-the-chinese-car-market-in-q1-2016 דגם "DS 4S" carnewschina.com/2015/11/23/citroen-ds-4s-unveiled-on-the-guangzhou-auto-show-in-china דגם "DS 4S" carnewschina.com/2016/01/26/citroen-ds-4s-will-hit-chinese-auto-market-in-april דגמי "DS 4S" chinaautoweb.com/car-models/ds-4s